b'\n_START_ARTICLE_\nVotlina ali No\xc4\x8d med novoslovenskimi polharji\n_START_SECTION_\nZgodba\n_START_PARAGRAPH_\nSedanjost_NEWLINE_Rok je s prijatelji na polharskih po\xc4\x8ditnicah v ko\xc4\x8di na Ko\xc4\x8devskem. V\xc5\xa1e\xc4\x8d mu je prijateljica Dana, ki pa to no\xc4\x8d pre\xc5\xbeivlja ve\xc4\x8dinoma v dru\xc5\xbebi prijatelja Borisa. Ker Rok Dano zgrabi in jo na silo poljubi, mu ta da vedeti, da je njunega prijateljstva konec. Borisovo dekle Tika prepri\xc4\x8da Roka, da jo ugrizne v vrat, da bi pritegnila pozornost. Moti jo namre\xc4\x8d, da je njen Boris \xc5\xbee cel ve\xc4\x8der z Dano. Rok ima vsega dovolj in s prijateljem Poldetom odideta loviti polhe za ve\xc4\x8derjo. Medtem se Dana in Boris me\xc4\x8dkata kar na pe\xc4\x8di, Tiki pridejo na usta pene. Polona vpra\xc5\xa1a Roka, \xc4\x8de bi bil nocoj z njo, a njega to ne zanima. Polona za\xc4\x8dne zato lizati in sla\xc4\x8diti Tiko. Pono\xc4\x8di Polde zbudi Roka, \xc4\x8de\xc5\xa1 da nekdo krade pasti. Odideta jih re\xc5\xa1evat, sre\xc4\x8data medveda in mu sre\xc4\x8dno uideta. Zmenita se, da naslednje leto izberejo bolj\xc5\xa1o dru\xc5\xa1\xc4\x8dino za polhanje. Naslednji dan se poslovijo in razidejo._NEWLINE_Preteklost_NEWLINE_Ro \xc5\xbeivi v pradavnini. Razmi\xc5\xa1lja o poimenovanju stvari in njihovem obstoju. V\xc5\xa1e\xc4\x8d mu je votlinarka Aa. To poimenuje ljubezen. Nekega dne ostali votlinarji pohabijo eno od votlinark in Aa jo za\xc4\x8dne bo\xc5\xbeati ter poljubljati na ustnice. Ob bli\xc5\xbeanju de\xc5\xbeevne dobe se Ro pripravlja za odhod s splavom po reki naproti morju. Aa ga opazuje. Odpelje jo v svojo votlino, razka\xc5\xbee ji risbe in sku\xc5\xa1a narisati morje. Objame jo in popade ga divji paritveni nagon, Aa se ustra\xc5\xa1i in zbe\xc5\xbei. Ro se spravi v splav in \xc4\x8daka, da ga odnese voda._NEWLINE_Prihodnost_NEWLINE_Arok \xc5\xbeivi v prihodnosti. Naleti na zvezdion \xc5\xbeensk in nave\xc5\xbee stik z Anado. Na zvezdionu so podatki, namenjeni u\xc5\xbeitku, izbrisani. Anado prosi, naj mu predstavi bivanjski red. Za\xc4\x8dneta z ogledom \xc5\xbeivali, ki so v bistvu mo\xc5\xa1ki. Na medno\xc5\xbene ude jim prisesajo cevke in odvzemajo seme. Nato si ogledata prehranjevanje. \xc5\xbdivalim spustijo trupla mrtvih zvezdionk \xe2\x80\x93 \xc5\xbeensk, ki jih \xc5\xbeivali pojedo. Sledi ogled razplodnika. Vanj vlagajo seme \xc5\xbeivali in jaj\xc4\x8deca matic zvezdionk. Tu se poraja \xc5\xbeivljenje \xe2\x80\x93 dogodi se oploditev in nastajajo zarodki novih bitij. V naslednji fazi razdelijo zarodke na \xc5\xbeivali in ljudi, slednje pa \xc5\xa1e na stre\xc5\xbenice, u\xc5\xbeivalke in matice. Anada je matica. Potem si ogledata odvajanje in prehranjevanje, ki potekata prek prisesanih cevk. Odvajano ka\xc5\xa1o dopolnijo s hranljivi snovmi in se z njo prehranjujejo. Anada Aroku nato poka\xc5\xbee u\xc5\xbeitek. Zvezdionke priklopijo na posebno aparaturo, v medno\xc5\xbeje dobijo vlo\xc5\xbeek in ta poskrbi za u\xc5\xbeitek. Umrejo takrat, ko so zmo\xc5\xbene predati se u\xc5\xbeitku \xc4\x8dez skrajno mejo. Anada Aroku poka\xc5\xbee znajdnik, do katerega nih\xc4\x8de ne zahaja. Arok se priklju\xc4\x8di na njegovo vidnost. Skupaj z Anado gledata zvezde in v njih se za\xc4\x8dne zbujati nekak\xc5\xa1na ljubezen. Anada Aroku dovoli dotikanje, ta jo sle\xc4\x8de in poljubi. Dobita nekak\xc5\xa1ne spomine iz preteklosti \xe2\x80\x93 le\xc5\xbeanje v travi, \xc5\xbeuborenje potoka, strastnih poljubov. Kri preplavi Arokov medno\xc5\xbeni ud in ga zasadi v Anado. A nobeden ne \xc4\x8duti posebnih u\xc4\x8dinkov. Nehata in jo\xc4\x8deta. Nato Arok zapusti zvezdion.\n_START_SECTION_\nKritika in literarna zgodovina\n_START_PARAGRAPH_\n"V vseh treh \xc4\x8dasovnih presekih i\xc5\xa1\xc4\x8de Miha Remec tipi\xc4\x8dno antropolo\xc5\xa1ko sta\xc2\xadnje, neke vrste izsek iz zgodovine \xc4\x8dlo\xc2\xadveka in njegovih odnosov do sveta. Ta skupna poanta sicer ni eksplicitna, niti poudarjena, omogo\xc4\x8da jo bolj ali manj zgradba celote v prepletu \xc4\x8dasovnih perspektiv, kajpada brez vzro\xc4\x8dno-posledi\xc4\x8dnih vezi. Vse tri zgodbe te\xc4\x8dejo dru\xc2\xadga mimo druge in v tem je nemara najve\xc4\x8dja vpra\xc5\xa1ljivost take zasnove Vot\xc2\xadline. \xc5\xa0e najbli\xc5\xbeja skupnemu miselnemu poudarku bi bila ideja o mimobe\xc5\xbenosti razmerij med mo\xc5\xa1kim in \xc5\xbeensko, v vseh obdobjih zgodovine \xc4\x8dlove\xc5\xa1tva, kljub nenehnemu prizadevanju in boju, da bi to razmerje u\xc4\x8dvrstili in osmislili." (Zlobec 1979: 218\xe2\x80\x93219)'